YVAVARAJ1
బౌలర్ల ఆరంభం బాగాలేదు: యువరాజ్‌
న్యూఢిల్లీ:ప్రారంభ ఓవర్లలో ఎక్కువ పరుగులి వ్వడం, వెటరన్‌ పేసర్‌ నెహ్రా తుది జట్టులో లేకపోవడమే ఢిల్లీ డేర్‌ డెవిల్స్‌తో జరిగిన మ్యాచ్‌లో పరాజయానికి కారణాలని సన్‌ రైజర్స్‌ సీనియర్‌ బ్యాట్స్‌మెన్‌ యువరాజ్‌ పేర్కొన్నాడు. ఫిరోజ్‌ షా కోట్లా వేదికగా సన్‌ రైజర్స్‌ హైద రాబాద్‌తో జరిగిన ఐపిఎల్‌ మ్యాచ్‌లో ఢిల్లీ డేర్‌ డెవిల్స్‌ 6 వికెట్ల తేడాతో విజయం సాధించింది. 186 పరుగుల టార్గెట్‌తో బరిలోకి దిగిన ఢిల్లీ జట్టు 19.1 ఓవర్లలో 4 వికెట్లు కోల్పోయి 189 పరుగులు చేసి గెలిచింది.తొలి ఆరు ఓవర్లలో మేం ఎక్కువ పరుగులిచ్చామని యువరాజ్‌ పేర్కొ న్నాడు.తొలి ఆరు ఓవర్లల మేం ఎక్కు పరుగు లిచ్చాం. కరుణ్‌ నాయర్‌ క్యాచ్‌ వదిలే యడం ఇక్కడ కీలకం.మేం ఆరంభంలోనే వికెట్లు తీసుంటే పరిస్థితి మరోలా ఉండేది.మా బౌలర్ల ఆరంభం బాగాలేదు.మ్యాచ్‌ మధ్యలోనూ వికెట్లు తీయలేకపోయాం.ఢిల్లీ జట్టులో అందరూ 30-40 పరుగులు చేశారు అని యువరాజ్‌ పేర్కొన్నాడు.మా జట్టు ప్రస్తుతం భువనేశ్వర్‌ కుమార్‌,రషీద్‌ ఖాన్‌లపై ఆధారపడుతుంది.నెహ్రా పూర్తి ఫిట్‌నెస్‌ సాధిస్తే బౌలింగ్‌ లైనప్‌ మరింత పటిష్టం అవుతుంది.మహ్మద్‌ సిరాజ్‌ యువ ఆటగాడు అతడు ఇంకా నేర్చుకోవాల్సి ఉంది.సిద్దార్థ్‌ కౌల్‌ బాగా నేర్చుకుంటున్నాడు. వారిద్దరూ అద్భుతంగా బౌలింగ్‌ చేస్తున్నారని యువరాజ్‌ వివరించాడు.
ఈ మ్యాచ్‌లో మరిన్ని పరుగులు చేయాల్సి ఉంది.గత మూడు నాలుగు ఇన్నింగ్స్‌లో మిడిల్‌ ఆర్డర్‌లో బ్యాటింగ్‌ చేసేందుకు సమయం లభించలేదు.తొలి ఇన్నిం గ్స్‌లో మేం బ్యాటింగ్‌ చేసినపుడు బౌలింగ్‌లో బంతిపై మా బౌలర్లు పట్టు సాధించలేక పోతున్నారు. దీంతో 16వ ఓవర్‌ తరవాత భారీ షాట్లు ఆడేందుకు ప్రయత్నిస్తున్నారు అని యువరాజ్‌ వివరించాడు.ఢిల్లీతో జరిగిన మ్యాచ్‌లో యువరాజ్‌ మెరుపులు మెరిపించాడు. యువరాజ్‌ 41 బంతులు ఆడి 11 బౌండరీలు,1 సిక్సర్‌తో 70 పరుగులు చేసి సత్తా చాటాడు. మొదట నెమ్మదిగా బ్యాటింగ్‌ చేసిన యువరాజ్‌ చివరి ఓవర్లలో బౌండరీలతో రెచ్చిపోయాడు.ఢిల్లీబౌలర్లకు చుక్కలు చూపిస్తూ బౌండరీల వర్షం కురిపించాడు.